

**Οι πολύχρωμες εκδοχές μιας ιστορίας… που δεν ήταν πεταλούδα**

**Δημιουργίες πρωτότυπου γραπτού λόγου των μεταπτυχιακών φοιτητών από το μάθημα της Δώρας Παπαϊωάννου**

 «**Η γαμήλια τούρτα»**

**Σενάριο 1**

**Μια φορά και έναν καιρό σε έναν γάμο λαμπερό δυο υπήκοοι, ο Βαγγέλης ο Γομφίος και ο Θανάσης ο Βολβός, έφεραν τα πίσω μπρος. Ήταν ένας γάμος βασιλικός, αλλά γιατί εξελίχθηκε σε δράμα;**

**Ο βασιλιάς Δον Τερηδόν τυφλός από έρωτα παντρευόταν την μαυροδόντα βασίλισσα Σκουληκάκι. Είχε ξαστεριά και τα οχτώ ασπρόμαυρα ποτάμια μπήκαν στη σειρά. Ο γάμος ήταν υπερπαραγωγή και στο κέντρο δέσποζε μια δεκαόροφη τούρτα γεμάτη σαντιγύ!**

**Τι έφερε όμως την καταστροφή;**

**Η ΒΑΣΙΛΙΣΣΑ Η ΛΕΥΚΗ!**

**Πήρε γκάζια η τρελή γιατί ο βασιλιάς της πάει να παντρευτεί.**

**Μια και δυο τους υπηκόους καλεί.**

**Ο Γομφίος και ο Βολβός φτάνουν στη στιγμή.**

**Τους δίνει διαταγή ο γάμος αυτός να διαλυθεί.**

**Με μια κίνηση απλή, ματ και καταλυτική, καταπίνουν το γλυκό**

**και ο γάμος διαλύεται στο λεπτό.**

**Και από τότε το γλυκό βρίσκεται στον Πύργο τον Λευκό!**

ΣΣΣσε ε Η γαμήλια τούρτα

 **«Η γαμήλια τούρτα»**

**Σενάριο 2**

**4 Ιουνίου 2017**

**Ένας γάμος σαν παραμύθι είναι έτοιμος να τελεστεί. Γαμπρός ο Θανάσης που έχει μάτια σαν βολβούς παντζαριών. Νύφη η Ραπουνζέλ η οδοντίατρος.**

**Το γαμήλιο πάρτι ήταν προγραμματισμένο να γίνει στην αμμουδιά. Υπέροχος στολισμός με απαλά χρώματα. Η Ραπουνζέλ ανυπομονούσε**

**για τη στιγμή που ο φακός του φωτογράφου θα την αποθανάτιζε κάτω από το φως του φεγγαριού.**

**Μια ώρα όμως πριν το γάμο πήγε να πάρει το φουρό της. Άνοιξε την πόρτα της γκαρνταρόμπας της και έκπληκτη αντίκρισε τον Θανάση να φοράει εκείνος το φουρό και να παίρνει πόζες στον καθρέφτη γεμάτος ναρκισσισμό. Όλα άρχισαν να ξεκαθαρίζουν στο μυαλό της Ραπουνζέλ. Τώρα καταλάβαινε γιατί ο Θανάσης πήγαινε στο μπαρ «Αντανάκλαση», γιατί φορούσε πυτζάμες με πριγκίπισσες και γιατί συνεχώς έλεγε με ύφος «Ουάου» και «Μπλιάξ». Η Ραπουνζέλ ήθελε να είναι όλα ψέματα. Γεμάτη κακία και ουρλιάζοντας για εκδίκηση άρχισε να τρέχει με ταχύτητα στην άσφαλτο, ώσπου σε μια στροφή πάτησε τα μαλλιά της και έπεσε κάτω.**

**Όπως καταλαβαίνεται ο γάμος αυτός δεν έγινε ποτέ γιατί ο γαμπρός δεν ήταν καθόλου κύριος.**

‘΄

‘’΄

Ψ΄

Σενάριο 1

Μια φορά και έναν καιρό σε έναν γάμο λαμπερό δυο υπήκοοι,

ο Βαγγέλης ο Γομφίος και ο Θανάσης ο Βολβός έφεραν τα πίσω μπρος.

Ήταν ένας γάμος βασιλικός αλλά γιατί εξελίχθηκε σε δράμα;

Ο βασιλιάς Δον Τερηδόν τυφλός από έρωτα παντρευόταν την μαυροδόντα βασίλισσα Σκουληκάκι. Είχε ξαστεριά και τα οχτώ ασπρόμαυρα ποτάμια μπήκαν στη σειρά. Ο γάμος ήταν υπερπαραγωγή και στο κέντρο δέσποζε μια δεκαόροφη τούρτα γεμάτη σαντιγύ!

Τι έφερε όμως την καταστροφή;

Η ΒΑΣΙΛΙΣΣΑ Η ΛΕΥΚΗ!

Πήρε γκάζια η τρελή γιατί ο βασιλιάς της πάει να παντρευτεί.

Μια και δυο τους Πύργους καλεί.

Ο Γομφίος και ο Βολβός φτάνουν στη στιγμή.

Τους δίνει διαταγή ο γάμος αυτός να διαλυθεί.

Με μια κίνηση απλή, ματ και καταλυτική, καταπίνουν το γλυκό

Και ο γάμος διαλύεται στο λεπτό.

 **«Η γαμήλια τούρτα»**

**Σενάριο 3**

**Ένας υπέροχος γάμος, στολισμένος όμορφα. Το τραπέζι γεμάτο ανεμώνες και χρώματα πολλά. Γεμάτος όμορφα γλυκά μοιρασμένα σε όλα τα τραπέζια. Όλοι ήταν γύρω από έναν πανέμορφο ανεμόμυλο. Παιδιά τρέχανε και παίζανε παντού.**

**Η τριώροφη τούρτα, στην μέση. Έτοιμοι, η νύφη και ο γαμπρός να την κόψουν. Ξαφνικά ο καιρός αλλάζει. Αρχίζει να βρέχει. Η νύφη στεναχωριέται πολύ. Χάλασε το όνειρό της. «Δεν το πιστεύω ότι καταστρέφεται ο γάμος μου» λέει και βγάζει μια δυνατή κραυγή … «ΑΑΑ!!!» και … της πέφτει η μασέλα. Ο γιατρός τρέχει αμέσως να την καλύψει και να τη βγάλει από την τούρτα αλλά … ήταν «αλμπάνης» και την έχωσε βαθύτερα μέσα. Τότε ένα παιδί που κάνει επικίνδυνες μεταφορές την παίρνει στη μηχανή του και την μεταφέρει στον πύργο να την κρύψει.**

**Έτσι η τούρτα καταλήγει στον πύργο και η νύφη στον τρελογιατρό …**

**«Οι περιπέτειες μετά τον πύργο»**

 **Σενάριο 1**

**Η Λουκία και ο οδοντίατρος βγαίνουν από τον πύργο και η Λουκία είναι πολύ αγχωμένη και νιώθει σαν χαμένη.**

**Λουκία: «Πού βρισκόμαστε; Τι ώρα είναι; Τι μέρα και τι εποχή;».**

**Οδοντίατρος: «Ησύχασε … κάτι θα σκεφτούμε», την καθησυχάζει ο οδοντίατρος.**

 **Ο οδοντίατρος αμέσως βρίσκει καρτοκινητό και καλεί τον φίλο του τον Ευγένιο Τριβιζά που βρίσκεται στην Μπανανιά.**

**Το τηλέφωνο χτυπάει και απαντάει ένα από τα ογδόντα οχτώ ντολμαδάκια. Ο Ευγένιος τους δέχεται στο σπίτι του και έπειτα ακολουθεί καταιγισμός ερωτήσεων προκειμένου να μπορέσει να λύσει το μυστήριο και να ερμηνεύσει τα κίνητρα της Δόνας Τερηδόνας.**

**Παρότι ο κυρ Θανάσης, ο οδοντίατρος και η Λουκία εξιστορούν τις περιπέτειές τους, ο Ευγένιος συνειδητοποιεί ότι δεν έχει αρκετά στοιχεία προκειμένου να στοιχειοθετήσει τα κίνητρα και το κατηγορητήριο της ηθικού αυτουργού της Δόνας Τερηδόνας. Αποφασίζει λοιπόν να φτιάξει ένα παραμύθι με την ιστορία των δύο απαχθέντων προκειμένου τα παιδιά που όλα τα ξέρουν, να βρουν εκείνα την αλήθεια…**

**«Οι περιπέτειες μετά τον πύργο»**

 **Σενάριο 2**

**1ο λεπτό**

**Οι γορίλες πετούν τη Λουκία και τον οδοντίατρο έξω από τον πύργο της Δόνας. Χρειάστηκε να περάσουν μερικά λεπτά μέχρι να συνηθίσουν ξανά το εκτυφλωτικό φως του ήλιου.**

**Γρήγορα καταλαβαίνουν που βρίσκονται. Ο πύργος της Δόνας ήταν μέσα στην ίδια τους την πόλη. Αν και ταλαιπωρημένοι ξεκίνησαν για τα σπίτια τους.**

**Πρώτα ο κύριος Πολφός θα πήγαινε τη μικρή Λουκία σπίτι της. Στη διαδρομή η Λουκία παρατήρησε τη φωτογραφία της κολλημένη σε μια κολώνα της ΔΕΗ και ακριβώς δίπλα μια φωτογραφία του οδοντίατρου και φώναξε:**

* **Κύριε Θανάση!!!Κοιτάξτε!!! Είμαστε διάσημοι!!!**
* **Λουκία μας αναζητούν! Δε μας ξέχασαν! Πάμε γρήγορα στην αστυνομία, της είπε ο οδοντίατρος.**

**1 ώρα μετά…**

**Αφού έτρεξαν στο κοντινότερο αστυνομικό τμήμα και διηγήθηκαν την περιπέτειά τους, οι αστυνομικοί συνέλαβαν τη Δόνα Τερηδόνα!**

**Οι γορίλες υιοθετήθηκαν από τη ΜΚΟ «Γύρισε στη φύση», ενώ ο καθρέφτης τοποθετήθηκε στο Μουσείο της Ισπεπονίας και στο βιβλίο Γκίνες ως ο μοναδικός και υπεραιωνόβιος καθρέφτης.**

**1 χρόνο μετά…**

**Ο οδοντίατρος και η Λουκία γύριζαν όλα τα σχολεία της Ισπεπονίας μαθαίνοντας στα παιδιά πως να φροντίζουν τα δόντια τους μέσα από εκπαιδευτικά προγράμματα με εργαλεία της Δραματικής Τέχνης στην Εκπαίδευση ώστε να μην ξανασυμβεί ποτέ κάτι τέτοιο. Εφάρμοσαν μάλιστα τεχνικές του «Θεάτρου του Καταπιεσμένου» και ανέβαζαν παραστάσεις με άτομα που είχαν υποστεί σοβαρές βλάβες στα δόντια και πολλές εξαγωγές.**

**10 χρόνια μετά…**

**Η Δόνα Τερηδόνα έχει ήδη εκτίσει τα πρώτα δέκα χρόνια της ποινής της. Δείχνει να έχει σωφρονιστεί σε μεγάλο βαθμό. Πλένει τα δόντια της καθημερινά και έχει σταματήσει τους καθρέφτες. Τελευταία μάλιστα συμμετείχε και στο θεατροπαιδαγωγικό πρόγραμμα του Θανάση και της Λουκίας στις φυλακές.**

**«Συνεντεύξεις»**

**Σενάριο 1**

**Τρεις δημοσιογράφοι παίρνουν συνέντευξη από έναν γορίλα**

**Η δημοσιογράφος Μάντια Μήλια από το κανάλι «Ουρανούπολη» ρωτάει πρώτη τον γορίλα:**

 **-Πώς σας λένε;**

**- Θρασύβουλο.**

**-Κύριε Θρασύβουλε, γιατί υπηρετείτε εσείς και η παρέα σας τη Δόνα την Τερηδόνα;**

**-Θέλουμε να καταστρέψουμε τα δόντια όλων των παιδιών, γιατί μόνο η Δόνα η Τερηδόνα έχει τα καλύτερα δόντια, λέει μιλώντας δυνατά ο γορίλας.**

**Στη συνέχεια η δημοσιογράφος Μελίνα Καβούρι από το κανάλι «Animal Planet» παίρνει τον λόγο και τον ρωτάει:**

**- Αυτό που μόλις είπατε σας κάνει φερέφωνο της Δόνας της Τερηδόνας. Δική σας άποψη δεν έχετε;**

**- Γιατί υπηρετούμε τον σκοπό της Δόνας της αρχόντισσας των Δοντιών. Τι εννοείται φερέφωνο, τι σημαίνει αυτό; ρωτάει ο γορίλας.**

**Η Δημοσιογράφος Ανοιξιάτικη μπόρα από το κανάλι «Ο κακός καιρός» διακόπτει τη συνάδελφό της και ρωτάει εκείνη τον γορίλα:**

**-Κύριε Θρασύβουλε, έχετε ωράριο εργασίας ή δουλεύετε μέρα-νύχτα;**

**- Δουλεύω μέρα-νύχτα, πάντα στις υπηρεσίες της κυρίας Δόνας, απαντάει καμαρώνοντας ο γορίλας.**

 **-Άρα δουλεύετε σαν σκλάβος, διαπιστώνει η δημοσιογράφος.**

 **Η δημοσιογράφος Μάντια Μήλια παρεμβαίνει:**

 **- Κύριε Θρασύβουλε, έχετε μετανιώσει καθόλου που συλλάβατε ένα μικρό κορίτσι γιατί είχε το πιο όμορφο χαμόγελο και αυτή σας η κίνηση έχει γίνει γνωστή στο Πανελλήνιο;**

 **- Δε μετανιώνω, γιατί η κυρία Δόνα πληρώνει καλά!!! λέει με ενθουσιασμό ο γορίλας.**

 **Αμέσως μετά η δημοσιογράφος Μελίνα Καβούρι ξαναπαίρνει το λόγο και ρωτάει τον Θρασύβουλο, τον γορίλα:**

**- Εσείς τα πλένατε τα δόντια σας μικρός;**

**- Τα έπλενα γιατί με μάλωνε η μαμά μου…**

**- Διακρίνω ένα παιδικό τραύμα, κύριε Θρασύβουλε, που ίσως να είναι το βαθύτερό σας κίνητρο, διαπιστώνει η δημοσιογράφος Μελίνα Καβούρι και δίνει το λόγο στη δημοσιογράφο Μάντια Μήλια που του κάνει την πιο σοβαρή ερώτηση:**

**- Τι έχετε να δηλώσετε για την κατηγορία της απαγωγής; Έχετε καταλάβει ότι μπορεί να περάσετε το υπόλοιπο της ζωής σας στα κελί ενός ζωολογικού κήπου;**

 **-**

**-Αμετανόητος, πάντα στις υπηρεσίες της κυρίας Δόνας, απαντάει ο γορίλας.**

**Η δημοσιογράφος Ανοιξιάτικη μπόρα διακόπτει τη συζήτηση…**

**-Ακούστηκε ότι ένας γορίλας από εσάς μεταμφιέστηκε σε ποντικό και βοήθησε τη Λουκία. Μήπως ξέρετε ποιος;**

**-Ίσως ήταν εκείνο το σκουλήκι ο οδοντογιατρός.**

**-Τι απέγιναν οι συνεργοί σας; συνεχίζει η δημοσιογράφος.**

**-Μη μου μιλάτε για τα ρεμάλια, μας ξεφτίλισε ένα πιτσιρίκι με καρβουνιασμένα δόντια.**

**Τέλος παίρνει το λόγο η δημοσιογράφος Μελίνα Καβούρι και του λέει αυστηρά:**

* **Θα διωχθείτε, κύριε Θρασύβουλε, σύμφωνα με τις νομικές διαδικασίες για απαγωγή ανηλίκου, πρόκληση ηθικής βλάβης, οπλοκατοχή και πολλά ακόμη κακουργήματα.**
* **Δε μασάω από τέτοια. Σε έξι μήνες θα είμαι έξω, απαντάει ο Θρασύβουλος χαμογελώντας…**

**Αλλά η δημοσιογράφος συνεχίζει:**

**-Αν καταδικαστείτε θα θέλατε να παρακολουθήσετε εντός του κήπου κράτησης ένα ζωοπαιδαγωγικό πρόγραμμα;**

**- Τι είναι αυτό; Ρωτάει ο γορίλας και η απορία είναι ζωγραφισμένη στο πρόσωπό του…**

**«Συνεντεύξεις»**

 **Σενάριο 2**

**Τρεις δημοσιογράφοι παίρνουν συνέντευξη από έναν καθρέφτη**

**Η April από το κανάλι «AL JAJEEKEE» ρωτάει σοβαρά τον καθρέφτη:**

**-Ποια η σχέση σας με τον καθρέφτη της μητριάς της Χιονάτης;**

**-Προ-προ-προ-γιαγιά. Είμαι ο ίδιος καθρέφτης.**

**-Πώς αντέχετε να αντικρίζετε καθημερινά το πρόσωπο της Δόνας;**

**-Δεν έχω άλλωστε και επιλογή. Πάντως μπροστά στη μητριά η Δόνα δεν είναι τίποτα.**

**Η δημοσιογράφος MousVick από το κανάλι «ΒΒ και Εσύ» διακόπτει και κάνει την ερώτησή της στον καθρέφτη:**

**-΄Εχετε παίξει και σε άλλα παραμύθια;**

**-Ωχ … που να θυμάμαι, αναστενάζει ο καθρέφτης και συνεχίζει, κ*άπου με παρατήσανε… Φανταζόμουν ότι θα έπαιζα σε περισσότερα, αλλά δε μου δίνουν πρωταγωνιστικούς ρόλους. Μπορώ όμως να σας πω ότι η πρώτη μου εμφάνιση ήταν σε κάποια ασιατικά παραμύθια.***

***- Ποια ήταν η χειρότερη ιδιοκτήτρια που είχατε; τον ρωτάει στη συνέχεια η δημοσιογράφος.***

***-Ουσιαστικά, η μητριά. Με τη Δόνα έχει πλάκα γιατί έρχονται στα κρυφά ο Χοσέ και η Ερμιόνη που βάφεται και ρωτάνε διάφορα…, απαντάει χαμογελώντας ο καθρέφτης.***

***Εκείνη τη στιγμή μπαίνει μπροστά με το μικρόφωνο της, η δημοσιογράφος Νανά Φιλανδά από το κανάλι «Biri Biri Chanel», διακόπτει τη συζήτηση και ρωτάει τον καθρέφτη με σοβαρό ύφος:***

**-Πώς νιώθατε κάθε φορά που βοηθούσατε τα φρικτά σχέδια της Δόνας Τερηδόνας;**

**-Ποιος σας είπε ότι βοηθούσα σε κάποιο σχέδιο; Εγώ μόνο την αλήθεια έλεγα, απαντάει ο καθρέφτης φανερά δυσαρεστημένος.**

**Η δημοσιογράφος σταματάει για λίγο και αμέσως μετά συνεχίζει με την επόμενη ερώτηση:**

**-Είναι αλήθεια ότι αν τραυματιστείτε από τη Δόνα θα έχει επτά χρόνια γρουσουζιά;**

**-Δυστυχώς, είναι αστικός μύθος. Πολύ θα ήθελα να ισχύει, μη τυχόν και μου κάνει καμιά γρατσουνιά.**

 **Αμέσως μετά παίρνει το λόγο η δημοσιογράφος MousVick και κάνει στον καθρέφτη την τελευταία ερώτηση:**

**-Ποιος θα θέλατε να είναι ο τελευταίος ιδιοκτήτης σας;**

**-Το πιθανότερο είναι να βρεθώ σε κάποιον κακό. Να του φτύνω τις αλήθειες. Μα αυτό που πραγματικά ονειρεύομαι, αφού δεν μου δίνουν τους ρόλους που θέλω είναι να με βάλουν σε κάποια αποδυτήρια.**

**«Συνεντεύξεις»**

**Σενάριο 3**

**Δύο δημοσιογράφοι παίρνουν συνέντευξη από ένα χαρτί**

 **Ο δημοσιογράφος Χάρης Λιαρμακόπουλος από το κανάλι «ΦΡΙΚΙ TV» ρωτάει πρώτος;**

**-Χαρτί πώς βρέθηκες στη φυλακή;**

**-Με έφερε ο άνεμος.**

**Η δημοσιογράφος Τσούτση από το κανάλι «ΤΣΑΚ Tivi», τον διακόπτει και ρωτάει το χαρτί:**

**-Ποιος είχε γράψει σε σένα;**

**-Τα παιδιά είχαν γράψει, απαντάει με δυνατή φωνή το χαρτί.**

**Η δημοσιογράφος συνεχίζει τις ερωτήσεις:**

**-Ήσουν χαρτί τετραδίου;**

**-Όχι βέβαια! Ήμουν χαρτί αλληλογραφίας.**

**-Είπες ότι σε έφερε ο άνεμος. Πού σε έφερε λοιπόν ο άνεμος;**

**-Στα πόδια μιας κοπέλας.**

**Ο δημοσιογράφος Χάρης Λιαρμακόπουλος παίρνει το λόγο και ζητάει περισσότερες πληροφορίες:**

**-Τι έγραφες επάνω σου;**

**-Δε ξέρω γράμματα, απαντάει χαμηλόφωνα το χαρτί.**

**Ο δημοσιογράφος αλλάζει τις ερωτήσεις και εστιάζει στην κοπέλα:**

**-Η κοπέλα σε έπιασε;**

**-Η κοπέλα δε μου έδωσε καθόλου σημασία, απαντάει στεναχωρημένο το χαρτί.**

**Η δημοσιογράφος Τσούτση μπαίνει μπροστά στο συνάδελφό της και ρωτάει το χαρτί γεμάτη απορία:**

**-Τι εννοείς, δεν σε είδε; Πόση ώρα έμεινες μαζί της;**

**-Έμεινα πολύ ώρα, αλλά ούτε που με κοίταξε, λέει το χαρτί έτοιμο να κλάψει.**

**-Υπήρχαν και άλλοι εκεί κοντά εκτός από την κοπέλα; ρωτάει η δημοσιογράφος θέλοντας να δώσει φως στην υπόθεση…**

**-Υπήρχαν κάτι ποντικοί, αλλά και αυτοί δεν με είδαν. Άνθρωποι όμως δεν υπήρχαν. Αν υπήρχαν μπορεί και να με έβλεπαν …**

**Ο δημοσιογράφος Χάρης Λιαρμακόπουλος συμπεραίνοντας τι έχει συμβεί, λέει:**

**-Τότε… μπορεί να φαινόσουν σαν σκουπίδι. Ήσουν σκουπίδι;**

**-ΟΧΙ!ΟΧΙ! Δεν ήμουν σκουπίδι. Δεν μπορώ να το δεχτώ αυτό, απαντάει φωνάζοντας το χαρτί.**

**-Τέλος πάντων, λέει με δυσπιστία ο δημοσιογράφος και κάνει την τελευταία του ερώτηση:**

**-Μήπως σε πάτησε κανείς;**

**-Όχι, γιατί φύσηξε πάλι ο άνεμος και με παρέσυρε κάτω από ένα κρεβάτι και δεν μπορούσαν να με βρουν…**

 **Τότε ο δημοσιογράφος απευθύνεται στους τηλεθεατές και λέει με σοβαρό ύφος: «Κυρίες και κύριοι όπως καταλάβατε έχουμε να κάνουμε με το ΄΄ Όσα παίρνει ο άνεμος΄΄».**

**«Συνεντεύξεις»**

**Σενάριο 4**

**Δύο δημοσιογράφοι παίρνουν συνέντευξη από τον Ποντικούλη τον Ποντικοσουρταφέρτα**

**O δημοσιογράφος Ευθύφρων Ξεδοντίας από το κανάλι «ΛΟΓΟΣ στο λόγο» για την εκπομπή ΄΄Review΄΄ της εταιρείας Παγκόσμιας Οδοντολογοτεχνίας ρωτάει σχετικά με την καταγωγή του:**

**-Αγαπητέ κύριε Ποντικοσουρταφέρτα, ποια είναι η σχέση σας με τον αείμνηστο Ποντικοσουρταφέρτα των αγρών;**

**-Ποντικοπαππούς, έμπορος ηλιόσπορων, τυφλοπόντικας, απαντάει με περηφάνια ο Ποντικούλης.**

**Στη συνέχεια ο δημοσιογράφος τον ρωτάει με σοβαρό ύφος:**

**-Πότε ήρθατε για πρώτη φορά επαφή με την Οδοντολογοτεχνία;**

**-Όταν πήγα στον οδοντίατρο, γιατί είμαι λαίμαργος και είχα πονόδοντο! Αυτός ήταν βιβλιοφάγος και διάβαζε φωναχτά: «Μεγαλόφωνη και σιωπηρή ανάγνωση, ΄΄Συναλλακτική΄΄ θεωρία της Λογοτεχνίας …» και έμαθα και εγώ κοντά του για την οδοντολογοτεχνία.**

 **Η δημοσιογράφος Ζωή Γατίδου από το κανάλι «Animal World» και από την εκπομπή ΄΄Mazoo and the zoo΄΄ παίρνει το λόγο και κάνει τις ερωτήσεις της;**

**-Κύριε Ποντικοσουρταφέρτα, ποιο ήταν το κίνητρό σας για να βοηθήσετε την κοπέλα και το γιατρό που ήταν φυλακισμένοι;**

-

**-Την είδα, την κοπέλα, να σουλατσάρει με το αστραφτερό της χαμόγελο και τα πολλά γλυκούδια και είπα μέσα μου «Τρέχα, εδώ υπάρχει μάσα!!!».**

**-Μια ακόμη ερώτηση κύριε Ποντικοσουρταφέρτα, λέει η δημοσιογράφος και αρχίζει να τον βομβαρδίζει με ερωτήσεις:**

**-Ποιοι ήταν οι κίνδυνοι για εσάς σε έναν πύργο που ανήκει σε μια πανούργα γυναίκα;**

**-Πιστεύετε ότι σώθηκε η οδοντοστοιχία της Λουκίας με το μήνυμα πού διαβάσατε;**

**-Πώς σας φάνηκε η τούρτα;**

**-Δε φοβηθήκατε τους γορίλες που συνεργάζονται με τη Δόνα Τερηδόνα;**

**Ο Ποντικούλης Ποντικοσουρταφέρτας την κοιτάει έκπληκτος και της λέει νευριασμένος:**

**-Ευτυχώς μου κάνατε μία ερώτηση!!! Τέλος πάντων. Στον πύργο υπήρχαν γάτοι μοχθηροί και έπρεπε να αποφύγω τις ποντικοπαγίδες …**

**και ο οδοντίατρος ήταν ο καλύτερος για αυτό τον απήγαγαν. Αυτός έσωσε τα δόντια της Λουκίας. Αλλά ήταν και ποντικόφιλος και εκτός ότι μας έβαλε να φάμε όλη την τούρτα μας έμαθε και οδοντολογοτεχνία. Για τις υπόλοιπες ερωτήσεις αυτοσχεδιάστε τις απαντήσεις μόνη σας …**